**LAZDIJŲ RAJONO SAVIVALDYBĖS TARYBOS SPRENDIMO**

**„DĖL VIEŠOSIOS ĮSTAIGOS LAZDIJŲ KULTŪROS CENTRO PATALPŲ PANAUDOS“ PROJEKTO**

**AIŠKINAMASIS RAŠTAS**

2021-11-16

Lazdijų rajono savivaldybės tarybos sprendimo „Dėl viešosios įstaigos Lazdijų kultūros centro patalpų panaudos“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų įstaigų įstatymo 10 straipsnio 1 dalies 8 punktu, 8 dalimi ir Lazdijų rajono savivaldybės tarybos 2011 m. gegužės 24 d. sprendimu Nr. 5TS-43 patvirtintų viešosios įstaigos Lazdijų kultūros centro įstatų 39.7 punktu bei atsižvelgiant į viešosios įstaigos Lazdijų kultūros centro 2021-11-15 raštą Nr. LKCS1-168 „Dėl patalpų panaudos Varnėnų kaimo bendruomenei“.

Viešoji įstaiga Lazdijų kultūros centras 2021-11-15 raštu Nr. LKCS1-168 „Dėl patalpų panaudos Varnėnų kaimo bendruomenei“ kreipėsi dėl panaudos 10 metų laikotarpiui naudotis Varnėnų kaimo bendruomenei įstaigai nuosavybės teise priklausančiomis Varnėnų laisvalaikio salės (unikalus Nr. 5997-2005-3010, pastato 1C2p patalpoms 1-2, 1-3, 1-4, 1-5, 1-6, 1-7, 1-8, 1-9, 1-10, bendras plotas 341,45 kv. m), esančiomis adresu: Lazdijų r. sav., Veisiejų sen., Varnėnų k., Liepų g. 21. Patalpos reikalingos bendruomenės įstatuose numatytai veiklai vykdyti.

Šio projekto tikslas – leisti viešajai įstaigai Lazdijų kultūros centrui perduoti Varnėnų kaimo bendruomenei (kodas Juridinių asmenų registre – 165251275) jos įstatuose numatytai veiklai vykdyti neatlygintinai naudotis pagal panaudos sutartį 10 metų laikotarpiui įstaigai nuosavybės teise priklausančias kultūros namų (unikalus Nr. 5997-2005-3010, žymėjimas plane 1C2p), esančių Lazdijų r. sav., Veisiejų sen., Varnėnų k., Liepų g. 21, patalpas (1-2, 1-3, 1-4, 1-5, 1-6, 1-7, 1-8, 1-9, 1-10), kurių bendras plotas – 341,45 kv. m.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė rajono savivaldybės administracijos Biudžeto, finansų ir turto valdymo skyriaus vyr. specialistė Ineta Junelienė.

Biudžeto, finansų ir turto valdymo skyriaus

vyr. specialistė Ineta Junelienė